
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	 28.10.2013

	Nr.
	4c-7/ 542


R A P O R T

asupra proiectului de Lege privind efectuarea stagiului pentru absolvenţii de învăţământ superior 

În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. PL x.319 din 30 septembrie 2013, cu dezbaterea pe fond, în procedură obişnuită , a proiectului de Lege privind efectuarea stagiului pentru absolvenţii de învăţământ superior.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.367/08.05.2013)

· avizul favorabil al Comisiei juridice, de disciplină şi imunităţi (nr.4c-11/09.10.2013)

· avizul favorabil al Comisiei pentru egalitatea de şanse pentru femei şi bărbaţi (nr.359/08.10.2013)

Proiectul de lege are ca obiect de reglementare modul de  efectuare a stagiului pentru absolvenţii de învătământ superior angajaţi la debutul în profesie, facând  excepţie profesiile  pentru care modalitatea de efectuare a stagiului este reglementată prin legi speciale.

Comisia propune Plenului Camerei Deputaţilor adoptarea proiectului de lege deoarece acesta proiect vizează: 

· adaptarea legislaţiei româneşti la cerinţele UE în materie de stagii pentru absolvenţi, pentru facilitarea tranziţiei tinerilor din sistemul educaţional către piaţa muncii.
· promovarea acesului tinerilor absolvenţi de învăţământ superior pe piaţa muncii către un loc de muncă decent ţi durabil corespunzător studiilor absolvite

· condiţii bune de muncă şi consolidarea formării profesionale

· reglementarea condiţiilor minime care caracterizează   stagiu ca fiind de calitate –definirea obiectivelor profesionale; durată rezonabilă; protecţie socială şi renumeraţie adecvată; drepturi şi obligaţii ferme pentru toate părţile implicate la încheierea de acorduri contractuale în care sunt implicate întreprinderile, dar şi serviciile publice de ocupare
Proiectul de lege face parte din categoria legilor organice, conform prevederilor art.73 alin.(3)  din Constituţia României, republicată.

La dezbaterile care au avut loc în şedinţa comisiei din 15 octombrie 2013 au participat, în conformitate cu prevederile art.55 din Regulamentul Camerei Deputaţilor:
· doamna Georgeta Bratu, Secretar de Stat în cadrul Ministerului Muncii, Familiei, Protecţiei Sociale şi Persoanelor Vârstnice.
· Domna Tania Grigore , Director în cadrul Ministerului Muncii, Familiei, Protecţiei Sociale şi Persoanelor Vârstnice.

La lucrările comisiei şi-au înregistrat prezenţa 24 deputaţi, din totalul de 25 membri ai comisiei.

Raportul comisiei a fost adoptat cu  unanimitate de voturi pentru adoptare.

Proiectul de lege a fost adoptat de Senat în şedinţa din 23 septembrie 2013.
Camera Deputaţilor este Cameră decizională, potrivit prevederilor art.75 din Constituţia României din Regulamentul Camerei Deputaţilor. 


În urma dezbaterilor, Comisia propune adoptarea cu modificări a proiectului de lege, după cum urmează: 

I. Amendamente admise

În urma dezbaterilor, Comisia propune adoptarea proiectului de lege cu următoarele amendamente:

	Nr. crt.
	Text adoptat de Senat
	Text propus de Comisie

(autorul amendamentului)
	Motivarea

amendamentelor propuse

	1. 
	Lege

privind  efectuarea stagiului pentru absolvenţii de învăţamânt superior
	Nemodificat


	

	2. 
	       Art. 1 – (1) Prezenta lege reglementează, pentru absolvenţii de învăţământ superior, perioada de 6 luni de debut în profesie, în conformitate cu art.31 alin. (5) din Legea nr. 53/2003 – Codul muncii, republicată, cu modificările şi completările ulterioare, cu excepţia profesiilor pentru care există reglementări speciale.

(2) Scopul efectuării stagiului este asigurarea tranziţiei absolvenţilor de învăţământ superior de la sistemul de educaţie la piaţa muncii, de a consolida competenţele şi abilităţile profesionale pentru adaptarea la cerinţele practice şi exigenţele locului de muncă şi pentru o mai rapidă integrare în muncă, precum şi de dobândire de experienţă şi vechime în muncă şi, după caz, în specialitate.


	-nemodificat-


	

	3. 
	Art. 2 - În sensul prezentei legi:

a) stagiar- debutantul în profesie, angajat cu contract individual de muncă, cu excepţia celor care dovedesc că au desfăsurat, potrivit legii, activitate profesională în acelasi domeniu, anterior absolvirii;

b) contract de stagiu- actul adiţional la contractul de muncă pentru debutantul în profesie care se încheie pe durata stagiului;

c) angajator- persoana fizică sau juridică  ce poate, potrivit legii, să angajeze forţă de muncă pe bază de contract individual de muncă, inclusiv debutantul în profesie;

d) mentor- persoana desemnată de  angajator care coordonează stagiarul pe durata stagiului şi care participă la activitatea de evaluare;

e) evaluarea -procedura prin care se finalizează stagiul şi care se află în responsabilitatea angajatorului;

f) perioada de stagiu- perioada de timp cuprinsă între data angajării şi data finalizării stagiului şi care se încheie cu eliberarea unui certificat/adeverinţă semnat de mentor şi angajator;

g) vechime în specialitate a stagiarului - perioada în care acesta a desfăşurat activitatea în baza contractului individual de muncă şi a contractului de stagiu, practicând o ocupaţie ce corespunde calificării obţinute prin studiile de învăţământ superior, şi în urma evaluării activităţii a obţinut un certificat de finalizare a stagiului.


	Art. 2 - În sensul prezentei legi:

a)-nemodificat-

b) contractul de stagiu- este un  contract încheiat între angajator și stagiar, anexă la contractul individual de muncă.
c) angajator - persoana care se regăseşte în situaţiile prevăzute la art. 14 din Legea nr. 53/2003 - Codul muncii, republicată, cu modificările şi completările ulterioare;
d)-nemodificat-

e) evaluarea - este procedura prin care se finalizează stagiul şi care se află în responsabilitatea comisiei de evaluare ;

f) perioada de stagiu - reprezintă perioada de timp cuprinsă între data angajării și data finalizării stagiului şi care se încheie cu eliberarea unui certificat/adeverinţă semnat/semnată de angajator;

g) comisia de evaluare - este comisia ai cărei membri sunt  desemnați  conform deciziei angajatorului și care la sfârșitul perioadei de stagiu evaluează  şi eliberează fiecărui stagiar un referat de evaluare.

Autor: Comisia pentru muncă şi protecţie socială
	Contractul de stagiu nu poate fi act adiţional încheiat la  contractul individual de muncă.Codul muncii prevede expres situaţiile când un contract de muncă poate fi modificat prin încheierea unui act adiţional. 

Definiţia angajatorului trebuie corelată cu cea din Codul muncii.

Pentru corelare cu prevederile art.11, alin(2)-text adoptat de senat, avand in vedere ca mentorul prin definitia lui este evaluator, iar raportul stagiarului este înaintat  conducatorului compartimentului în care stagiarul îşi desfaşoară activitatea=deci 2 persoane sunt desemnate ca evalutori conform textului de lege.



	4. 
	                Capitolul II

  Organizarea perioadei de stagiu


	              Nemodificat
	

	5. 
	
	Art.3 - (1) Perioada de stagiu se desfăşoară pe baza unui program de activităţi  aprobat de angajator, la propunerea conducătorului compartimentului în care îşi desfăşoară activitatea stagiarul.
(2) Programul de activităţi pe perioada  de stagiului cuprinde:

a) obiectivele şi indicatorii  de performanţă cuantificabili pe baza cărora se realizează evaluarea;
b) planificarea activităţilor ce urmează să fie desfăşurate, în funcţie de nivelul competenţelor şi deprinderilor practice vizate a fi dobândite pe parcursul perioadei de stagiu.

Autor:Comisia pentru muncă şi protecţie socială


	Pentru a se corela  cu art.10 din proiectul de la Senat


	6. 
	Art. 3 - Este interzisă utilizarea stagiarilor la prestarea altor activităţi şi/sau exercitarea altor atribuţii în afara celor prevăzute în fişa postului şi în contractul de stagiu.


	Art.4.-(1) Stagiarul, pe perioada stagiului, se obligă să presteze muncă pentru şi sub autoritatea unui angajator, persoană fizică sau juridică, în schimbul unei remuneraţii denumite salariu, în baza unui contract individual de muncă şi a contractului de stagiu.
(2)  Este interzisă utilizarea stagiarilor la prestarea altor activităţi şi/sau exercitarea altor atribuţii în afara celor prevăzute în fişa postului şi în contractul de stagiu.

Autor:Comisia de muncă şi protecţie socială


	Stagiarul îşi desfaşoară activitatea la angajator în primul rând în baza unui contract individual de muncă şi la care se  anexează contractul de stagiu.



	7. 
	Art. 4.- (1) La propunerea conducătorului compartimentului în care îşi desfăşoară activitatea stagiarul, mentorul este numit de angajator dintre salariaţii calificaţi, cu o experienţă profesională de cel puţin 2 ani în domeniul în care urmează să se realizeze stagiul.
(2) Un mentor poate să coordoneze şi să supravegheze, în acelaşi timp, cel mult 3 stagiari. 

(3) Desfăşurarea activităţii mentorului se include în programul normal de lucru al acestuia.

	Art.5-(1) -nemodificat

(2)-nemodificat-

(3) Desfăşurarea activităţii de coordonare a mentorului se include în programul normal de lucru al acestuia. 

Autor:Comisia pentru muncă şi protecţie socială


	Mentorul desfaşoară şi alte activităţi şi nu se întelege că activitatea  de coordonarea este inclusă în programul  normal de lucru a lui.

	8. 
	Art.5 - Nu poate avea calitatea de mentor, salariatul care a fost sancţionat cu una dintre sancţiunile prevăzute la art. 248 alin. (1) lit. b) - d) din Legea nr. 53/2003, republicată, cu modificările şi completările ulterioare, iar sancţiunea disciplinară nu a fost radiată, în condiţiile legii.


	Art.6. - Nu poate avea calitatea de mentor salariatul care se află în următoarele situaţii:

a) a fost sancţionat cu una dintre sancţiunile prevăzute la art. 248 alin. (1) lit. b) - d) din Legea nr. 53/2003, republicată, cu modificările şi completările ulterioare, iar sancţiunea disciplinară nu a fost radiată, în condiţiile legii;

b) are calitatea de soţ, soţie, rudă până la gradul al patrulea inclusiv ori afin cu stagiarul.

Autor: Comisia pentru muncă şi protecţie socială
	Pentru a se elimina suspiciunea de evalure subiectivă de către angajator .

	9. 
	Art.6 - Mentorul are următoarele obligaţii:

a)coordonează activitatea stagiarului pe parcursul perioadei de stagiu;

b)propune modalităţi de rezolvare a lucrărilor repartizate stagiarului;
c)supraveghează modul de îndeplinire a atribuţiilor corespunzătoare postului ocupat de stagiar;
d)participă la evaluarea stagiarului.


	Art.7.- Mentorul are următoarele obligaţii:
a) nemodificat

b)nemodificat

c)nemodificat

d) este membru în comisia de evaluare.

Autor:Comisia pentru muncă şi protecţie socială


	Pentru corelarea cu articolul 2 unde este definită comisia de evaluare

	10. 
	
	Art.8. - (1) Comisia de evaluare întocmeşte cu 5 zile lucrătoare înainte de terminarea perioadei de stagiu un referat de evaluare ce  cuprinde următoarele elemente:

a) descrierea activităţii desfăşurate de stagiar;
b) gradul de realizare a obiectivelor şi a indicatorilor de performanţă stabiliţi în programul de activităţi desfăşurat în  perioada de stagiu;
c) competenţele şi deprinderile pe care le-a dobândit stagiarul, modul de îndeplinire a atribuţiilor corespunzătoare postului ocupat şi clauzelor contractului de stagiu;
d) conduita şi gradul de implicare a stagiarului pe perioada stagiului;
e)concluzii privind desfăşurarea perioadei de stagiu;
f) alte menţiuni.

(2) Modelul referatului de evaluare  prevăzut la alin. (1) se stabileşte prin normele metodologice pentru aplicarea prevederilor prezentei legi.
(3) Pe baza referatului de evaluare întocmit de către comisia de evaluare, angajatorul eliberează un certificat/adeverinţă de finalizare a stagiului.
Autor:Comisia pentru muncă şi protecţie socială


	Pentru corelarea cu articolul 2 unde este definită comisia de evaluare

	11. 1
	Art. 7 - (1) În cazul încetării contractului individual de muncă al mentorului sau modificării acestuia, ce are impact asupra derulării stagiului, mentorul are obligaţia de a efectua evaluarea pentru perioada de stagiu parcursă de stagiar până în acel moment.

2) Evaluarea întocmită în condiţiile alin. (1) se înaintează conducătorului compartimentului în care îşi desfăşoară activitatea stagiarul şi este avută în vedere la evaluarea finală a stagiarului. 
(3) În situaţia prevăzută la alin. (1) angajatorul, la propunerea conducătorului compartimentului în care îşi desfăşoară activitatea stagiarul, numeşte, în condiţiile art. 7, un alt mentor pentru perioada de stagiu rămasă neefectuată.
	Art. 9 - (1) În cazul încetării/modificării contractului individual de muncă al mentorului ce are impact asupra derulării stagiului, mentorul are obligaţia de a efectua un raport asupra perioadei de stagiu parcursă de stagiar până în acel moment.

(2) Raportul întocmit în condiţiile alin. (1) se înaintează conducătorului compartimentului în care îşi desfăşoară activitatea stagiarul şi este avut în vedere la comisia de evaluare finală a stagiarului. 

(3) În situaţia prevăzută la alin. (1) angajatorul, la propunerea conducătorului compartimentului în care îşi desfăşoară activitatea stagiarul, numeşte, în condiţiile art.5, un alt mentor pentru perioada de stagiu rămasă neefectuată.

Autor:Comisia pentru muncă şi protecţie socială


	

	12. 1
	Art.8 - Prevederile art. 7 se aplică în mod corespunzător în situaţia sancţionării disciplinare a mentorului cu una dintre sancţiunile prevăzute la art. 248 alin. (1) lit. b) - d) din Legea nr. 53/2003, republicată, cu modificările şi completările ulterioare.


	Art.10.- Prevederile art. 9 se aplică în mod corespunzător şi în situaţia sancţionării disciplinare a mentorului cu una dintre sancţiunile prevăzute la art. 248 alin. (1) lit. b) - d) din Legea nr. 53/2003, republicată, cu modificările şi completările ulterioare.

Autor:Comisia pentru muncă şi protecţie socială


	Pentru corelarea articolelor între ele



	13. 1
	Art.9. - (1) Cu 10 zile lucrătoare înainte de terminarea perioadei de stagiu, stagiarul întocmeşte raportul de stagiu.
(2) Raportul de stagiu cuprinde descrierea activităţii desfăşurate de stagiar pe parcursul perioadei de stagiu.

(3) Modelul raportului de stagiu prevăzut la alin. (1) se stabileşte prin normele metodologice pentru aplicarea prevederilor prezentei legi.
(4) Raportul de stagiu se înaintează de către stagiar conducătorului compartimentului în care acesta îşi desfăşoară activitatea.
	Art.11.-(1)nemodificat
 (2) Raportul de stagiu cuprinde descrierea programului de activităţi desfăşurate de stagiar pe parcursul perioadei de stagiu şi este avut în vedere de către comisia de evaluare, la evaluarea finală a stagiarului.  
(3)nemodificat

(4)nemodificat

Autor:Comisia pentru muncă şi protecţie socială


	Pentru corelarea articolelor între ele



	14. 1

	                    Capitolul III

Procedura de evaluare a stagiarului
	- Nemodificat-

	

	15. 1
	Art. 10. - Evaluarea activităţii stagiarului se realizează  pe baza:

a) analizei gradului de realizare a obiectivelor şi indicatorilor de performanţă stabiliţi ;

b) aprecierii nivelului de consolidare a  competenţelor şi dobândire a deprinderilor practice necesare pentru exercitarea unei ocupaţii din domeniul în care acesta a efectuat stagiul.
	Art. 12. - Evaluarea activităţii stagiarului se realizează  pe baza:

a)nemodificat

b)nemodificat

c)raportului  de stagiu prevăzut la art.11.

Autor:Comisia pentru muncă şi protecţie socială


	Pentru corelarea articolelor între ele



	16. 1
	Art.11-Evaluarea activităţii stagiarului se realizează de către evaluator cu cel puţin 5 zile lucrătoare anterioare finalizării perioadei de stagiu.
	Art.13.- Modalitatea de  constituire a comisiei de evaluare  se stabileşte prin normele metodologice de aplicare a prezentei legi.

Autor:Comisia pentru muncă şi protecţie socială


	Pentru  a se detalia cât mai clar modul de evaluare, necesar angajatorului în vederea eliberării adeverinţei/certificatului 



	17. 1
	Art.12 - Raportul de evaluare a perioadei de stagiu şi criteriile de evaluare se stabilesc prin norme metodologice.
	Se elimină

Autor:Comisia pentru muncă şi protecţie socială

	Referatul comisiei de evaluare este detaliat la art.8.

	18. 1
	Art.13. – (1)Raportul de evaluare a perioadei de stagiu se aduce la cunoştinţa stagiarului la data completării sale de către evaluator.

(2) Promovarea evaluării se finalizează cu un certificat semnat de mentor şi angajator, în acest caz, perioada de stagiu constituind vechime în specialitate.

(3) Nepromovarea evaluării se finalizează cu eliberarea unei adeverinţe prin care se recunoaşte finalizarea stagiului.

(4) Stagiarul nemulţumit de rezultatul evaluării poate contesta calificatiul de evaluare la reprezentantul legal al angajatorului, cel mai târziu în ziua lucrătoare următoare datei luării la cunoştinţă.
(5) Angajatorul este obligat să soluţioneze contestaţia cel mai târziu în ultima zi a stagiului.
(6) Stagiarul nemulţumit de rezultatul evaluării şi după primirea răspunsului la contestaţie, se poate adresa instanţei judecătoreşti competente în materia conflictelor de muncă.

	Art. 14. - (1) Referatul comisiei de evaluare pentru perioada de stagiu se aduce la cunoştinţa stagiarului la data completării sale de către comisia de evaluare.

(2) Promovarea evaluării se finalizează cu un certificat semnat de angajator. În acest caz, perioada de stagiu constituie vechime în specialitate.

(3) nemodificat

(4)În situaţia prevăzută la alin.(3), stagiarul  poate contesta referatul de evaluare la reprezentantul legal al angajatorului, cel mai târziu în ziua lucrătoare următoare datei luării la cunoştinţă.

Autor:Comisia pentru muncă şi protecţie socială
(5) nemodificat
(6) După primirea răspunsului la contestaţie, stagiarul se poate adresa instanţei judecătoreşti competente în materia conflictelor de muncă, în termen de 30 zile de la primirea răspunsului la contestaţie.

Autor:domnul  Kerekes Karoly

Deputat UDMR



	Pentru corelarea articolelor între ele

Stagiarul nemulţumit de evaluarea realizată de către comisia de evaluare să poată contesta rezultatul obţinut.

Trebuia specificat termenul depunerii contestatiei



	19. 1
	Art.14. - (1)  În termen de 5 zile de la finalizarea stagiului, angajatorul are obligaţia de a elibera stagiarului certificatul/adeverinţa de finalizare a stagiului. 
(2) Certificatul şi adeverinţa sunt vizate de inspectoratul teritorial de muncă în a cărui rază teritorială îşi are sediul angajatorul.
(3) Modelul certificatului/ adeverinţei, prevăzut la alin.(1), se stabileşte prin normele metodologice pentru aplicarea prevederilor prezentei legi.


	Art.15. –(1) nemodificat

(2) Certificatul / adeverinţa sunt vizate de inspectoratul teritorial de muncă în a cărui rază teritorială îşi are sediul angajatorul.
(3) nemodificat


	

	20. 1
	                    Capitolul IV

              Contractul de stagiu


	Nemodificat
	

	21. 2
	Art.15.-Contractul de stagiu constituie act adiţional la contractul individual de muncă.

	Art.16. - (1) Contractul de stagiu se încheie odată cu încheierea contractului individual de muncă, în condiţiile prezentei legi.
(2) Durata contractului de stagiu este de 6 luni, cu excepţia situaţiilor în care prin legi speciale este prevăzută o altă perioadă de stagiu.

(3) Contractul de stagiu se încheie obligatoriu în formă scrisă, în limba română. Obligaţia de încheiere a contractului de stagiu, în formă scrisă, revine angajatorului.

Autor:Comisia pentru muncă şi protecţie socială


	Contractul de stagiu nu poate fi act adiţional, trebuie  încheiat concomitent cu contractul individual de muncă. Codul muncii prevede expres situaţiile când un contract de muncă poate fi modificat prin încheierea unui act adiţional.



	22. 2
	Art.16 – (1) Încheierea, executarea, modificarea, suspendarea şi încetarea contractului de stagiu se fac în condiţiile Legii nr.53/2003, republicată, cu modificările şi completările ulterioare, referitoare la contractul individual de muncă, precum şi a dispoziţiilor prezentei legi.
(2) Contractul de stagiu se încheie obligatoriu în formă scrisă, în limba română. Obligaţia de încheiere a contractului de stagiu, în formă scrisă, revine angajatorului.

	 Se elimină  

Autor:Comisia pentru muncă şi protecţie socială


	Alin (2) a fost preluat la art.16; 
Încheierea, executarea, modificarea, suspendarea şi încetarea contractului de stagiu nu se pot face in conditiile codului muncii, nu există articole cu aceaste prevederi referitoare la contractul de stagiu în codul muncii.

	23. 2
	Art.17– (1) Drepturile şi obligaţiile părţilor cu privire la efectuarea perioadei de stagiu, se stabilesc prin contractul de stagiu în condiţiile prezentei legi şi se completează, după caz, cu prevederile din cuprinsul contractului colectiv de muncă aplicabil şi regulamentul intern.
 (2) Modelul-cadru al contractului de stagiu se stabileşte prin normele metodologice pentru aplicarea prevederilor prezentei legi.


	Art.17 -  (1)nemodificat
(2)nemodificat


	

	24. 2
	Art.18 – Salariul de bază lunar al stagiarului, stabilit prin contractul individual de muncă, este cel negociat de părţi, pentru un program de 8 ore pe zi, respectiv de 40 de ore în medie pe săptămână, în condiţiile legii, ce se completează cu prevederile din cuprinsul contractului colectiv de muncă aplicabil.

	Art.18 - nemodificat
	

	25. 2
	Art.19. - (1)Perioada de stagiu se suspendă în cazul suspendării contractului individual de muncă, în condiţiile legii, sau dacă stagiarul se află în concediu medical o perioadă mai mare de 30 de zile.

(2) Durata suspendării contractului individual de muncă şi cea a concediului medical mai mare de 30 de zile nu se iau în considerare la calculul perioadei de stagiu.
(3) După încetarea motivelor care au determinat suspendarea contractului individual de muncă, stagiarul îşi continuă activitatea până la acoperirea integrală a duratei prevăzute la art. 1 alin. (1).

	Art.19.-(1)- nemodificat
(2)-nemodificat
(3)După încetarea motivelor care au determinat suspendarea contractului individual de muncă, stagiarul îşi continuă activitatea până la acoperirea integrală a duratei prevăzute la art. 16 alin. (2).

Autor:Comisia pentru muncă şi protecţie socială


	Pentru corelarea cu articolele modificate

	26. 2
	Art.20. - (1) La sfârşitul perioadei de stagiu, când evaluarea s-a finalizat fără promovarea acesteia, contractul individual de muncă poate înceta exclusiv printr-o notificare scrisă fără preaviz, la iniţiativa oricăreia dintre părţi fără a fi necesară motivarea acesteia.

 (2) Un angajator mai poate încadra, o singură dată pe acelaşi post, un absolvent de învăţământ superior care să efectueze stagiu în baza unui contract de stagiu, act adiţional la contractul individual de muncă, în condiţiile prezentei legi.


	Art.20. - (1) nemodificat
 (2) Un angajator mai poate încadra, o singură dată pe acelaşi post, un absolvent de învăţământ superior care să efectueze stagiu în baza unui contract de stagiu, anexă la contractul individual de muncă, în condiţiile prezentei legi.

Autor:Comisia pentru muncă şi protecţie socială



	Pentru corelarea cu celelalte articole modificate

	27. 2
	Art.21. - (1) Stagiarul care a beneficiat de formare profesională finanţată de angajator, în condiţiile art. 197 din Legea nr. 53/2003, republicată, cu modificările şi completările ulterioare, nu poate avea iniţiativa încetării contractului individual de muncă pentru o perioadă stabilită prin act adiţional la contractul individual de muncă.

(2) Durata obligaţiei stagiarului de a presta muncă în favoarea angajatorului care a suportat cheltuielile ocazionate de formarea profesională, precum şi orice alte aspecte în legătură cu obligaţiile stagiarului, ulterioare formării profesionale, se stabilesc prin act adiţional la contractul individual de muncă.
(3) Nerespectarea de către stagiar a dispoziţiei prevăzute la alin. (1) determină obligarea acestuia la suportarea tuturor cheltuielilor ocazionate de pregătirea sa profesională, proporţional cu perioada nelucrată din perioada stabilită conform actului adiţional la contractul individual de muncă.
	Art.21.- (1)nemodificat

(2) nemodificat
(3) nemodificat
	

	28. 2
	
	Art.22. - (1) Contractul de stagiu  poate înceta:

a) de drept;

b) prin acordul părţilor, la data convenită de acestea;

c) prin voinţa unilaterală a uneia dintre părţi, în cazurile şi în condiţiile limitativ prevăzute de lege.

(2) În situaţia în care contractul de stagiu încetează din motive neimputabile stagiarului, acesta poate să continue efectuarea perioadei de stagiu, dacă, în termen de 60 de zile, se încadrează la alt angajator şi încheie cu acesta un contract de stagiu pentru perioada rămasă  neefectuată.

Autor:Comisia pentru muncă şi protecţie socială
	Trebuie precizate condiţiile în care contractul de stagiu încetează.

	29. 2
	Art.22 - Stagiarul are următoarele drepturi:
a) să beneficieze de coordonarea şi sprijinul mentorului;

b)să i se stabilească atribuţii  corespunzătoare postului,  al  căror nivel  de dificultate şi complexitate să crească gradual pe parcursul perioadei de stagiu;
c)să beneficieze de evaluare obiectivă;
d)să   beneficieze   de   acces   la   informaţii   care   să-i   permită   consolidarea cunoştinţelor şi dezvoltarea abilităţilor;
e)să i se asigure timpul necesar pregătirii individuale, în scopul consolidării competențelor şi dobândirii deprinderilor practice necesare practicării ocupaţiei;

f) să i se asigure, prin grija angajatorului, accesul la sursele de informare utile
perfecţionării sale.
g)să participe la formele de pregătire profesională organizate pentru stagiari 

h) să primească raportul de evaluare şi certificatul/adeverinţa de finalizare a stagiului;

i) să poată converti adeverinţa în certificat după finalizarea raportului de stagiu.

 j) să conteste evaluarea dacă este cazul.

	Art.23  - Stagiarul are următoarele drepturi:
a)nemodificat

b) să  i  se stabilească un program de activităţi  corespunzător postului, al cărui nivel de dificultate şi complexitate să crească gradual pe parcursul perioadei de stagiu;

Autor:Comisia pentru muncă şi protecţie socială

c)nemodificat

d) Se elimină

Autor: domnul Kerekes Karoly

Deputat UDMR

e) devine lit.d) nemodificat

f) devine lit. e) să i se asigure, prin grija angajatorului, accesul la sursele de informare utile perfecţionării sale şi care să-i permită consolidarea cunoştinţelor;
Autor: domnul Kerekes Karoly

Deputat UDMR

g) devine lit. f) nemodificat  

h) devine lit. g)  nemodificat 

Se elimină

Autor:Comisia pentru muncă şi protecţie socială
j) devine lit. h)  să conteste referatul de evaluare al comisiei de evaluare, dacă este cazul

Autor:Comisia pentru  muncă şi protecţie socială

	Pentru corelarea cu articolele modificate

Text similar cu textul de la litera f)

Stagiarul are nevoie să-şi consolideze cunoştiinţele teoretice prin informare .

Stagiarul nu are dreptul de a-şi modifica adeverinţa. Aceasta se poate face numai în urma unei contestaţii a referatului de evaluare

	30. 2
	Art.23 - Angajatorul are următoarele drepturi:
a)să-i stabilească stagiarului, prin fişa postului, atribuţii în domeniul în care se realizează stagiul;
b)să valorifice cunoştinţele teoretice şi practice ale stagiarului în procesul muncii;
c)să    exercite    controlul    asupra    modului    de    îndeplinire    a    atribuţiilor corespunzătoare postului;
d)să aplice sancţiunile corespunzătoare abaterilor disciplinare.
	Art.24-nemodificat
	

	31. 3
	Art.24. - Stagiarul are următoarele obligaţii:

a)să se pregătească profesional în domeniul pentru care efectuează stagiul

b)să îşi organizeze o evidenţă proprie a activităţilor pe care le efectuează;
c)să respecte sarcinile date de mentor şi de conducătorul superior ierarhic din cadrul structurii organizatorice unde efectuează stagiul

d)să îl consulte pe mentor pentru realizarea lucrărilor repartizate de conducătorul compartimentului;

e) să respecte confidenţialitatea în legătură cu toate aspectele privind activitatea desfăşurată, în conformitate cu normele stabilite de angajator;
f)să nu exercite pe parcursul perioadei de stagiu, activităţi care constituie concurenţă neloială angajatorului;
g)să participe la procesul de evaluare.


	Art.25.- Stagiarul are următoarele obligaţii:

a) nemodificat
b) nemodificat
c) nemodificat
d) să consulte mentorul pentru realizarea lucrărilor repartizate de conducătorul compartimentului;

e) nemodificat

f) nemodificat

g)nemodificat
	

	32. 3
	Art.25. - Angajatorul are următoarele obligaţii:

a) să desemneze un mentor care să coordoneze şi să sprijine  stagiarul în vederea atingerii obiectivelor si indicatorilor de performantă stabiliti în programul de desfăsurare a perioadei de stagiu;

b)să stabilească stagiarului atribuţii în domeniul în care se realizează stagiul;

c)să asigure o dotare corespunzătoare - logistică, tehnică şi tehnologică -necesară valorificării cunoştinţelor teoretice şi practice primite de stagiar în cadrul stagiului;
d)să evalueze cunoştinţele stagiarului la sfârşitul perioadei de stagiu;

e)să elibereze stagiarului  certificatul/adeverinţa din care să reiasă perioada în care acesta a desfăşurat activitatea în baza contractului de stagiu, competenţele si deprinderile practice dobândite şi alte mentiuni;

f)să nu folosească stagiarul pentru desfăşurarea altor activităţi decât cele prevăzute în contract.


	Art.26. - Angajatorul are următoarele obligaţii:

a)nemodificat
b) să stabilească stagiarului un program de activităţi în domeniul în care se realizează stagiul;

c)nemodificat

d)nemodificat

e)nemodificat

f)nemodificat
	Pentru corelare cu alte articole din lege

	33. 3
	Capitolul VI

              Finanţarea stagiului
	Nemodificat
	

	34. 3
	Art.26. – Finanţarea stagiului se poate realiza din următoarele surse:
a)bugetul propriu al angajatorului;
b)fondul social european;
c)bugetul asigurărilor pentru şomaj;
d)sponsorizări ale persoanelor fizice şi/sau juridice;
e)alte surse, potrivit legii.


	Art.27.-nemodificat
	

	35. 3
	Art.27. – (1) Angajatorii care încheie un contract de stagiu în condiţiile prezentei legi, pot primi în limita fondurilor alocate cu această destinatie, din bugetul asigurărilor pentru şomaj, pe perioada derulării contractului de stagiu, pentru acel stagiar, o sumă egală cu 50% din valoarea indicatorului social de referinţă al asigurărilor pentru şomaj şi stimulării ocupării forţei de muncă în vigoare, prevăzut de Legea nr. 76/2002 privind sistemul asigurărilor pentru şomaj şi stimularea ocupării forţei de muncă, cu modificările şi completările.

(2) Angajatorii nu pot primi dublă finanţare pentru aceeaşi persoană.

(3) Prevederile alin. (1) nu se aplică pe perioada în care raporturile de muncă sunt suspendate, conform legii.

 (4)Suma lunară prevăzută la alin. (1) se acordă angajatorilor proporţional cu timpul efectiv lucrat de stagiar.
(5) În situatia în care după încetarea contractului de stagiu, la initiativa angajatorului, încetează si contractul individual de muncă, acesta nu mai poate beneficia de aceeasi măsură de stimulare a ocupării fortei de muncă prevăzută de lege.

(6) Suma prevăzută la alin. (1) nu se acordă angajatorilor instituţii şi autorităţi publice aşa cum sunt  definite prin Legea nr.500/2002 privind finanţele publice, cu modificările şi completările ulterioare, precum şi prin Legea nr. 273/2006 privind finanţele publice locale, cu modificările şi completările ulterioare, cu excepţia instituţiilor  de învăţământ superior.
	Art.28.- (1) Angajatorii care încheie un contract de stagiu în condiţiile prezentei legi, primesc lunar, la cerere, din bugetul asigurărilor pentru şomaj, pe perioada derulării contractului de stagiu, pentru acel stagiar, o sumă egală cu de 1,5 ori valoarea indicatorului social de referinţă al asigurărilor pentru şomaj şi stimulării ocupării forţei de muncă în vigoare, prevăzut de Legea nr.76/2002 privind sistemul asigurărilor pentru şomaj şi stimularea ocupării forţei de muncă, cu modificările şi completările ulterioare, în limita fondurilor alocate cu această destinatie.

(2)nemodificat

(3)nemodificat

(4)nemodificat

(5) În situaţia în care după încetarea contractului de stagiu, la iniţiativa angajatorului, încetează şi contractul individual de muncă, angajatorul nu mai poate beneficia pentru acelaşi post de o altă măsură de stimulare a ocupării forţei de muncă prevăzută de lege.

(6) Suma prevăzută la alin. (1) nu se acordă angajatorilor instituţii şi autorităţi publice aşa cum sunt  definite prin Legea nr.500/2002 privind finanţele publice, cu modificările şi completările ulterioare, precum si prin Legea nr. 273/2006 privind finantele publice locale, cu modificările si completările ulterioare.

Autor:comisia pentru muncă şi protecţie socială
	Pentru corelarea cu prevederile art.80, alin (1), lit. c, din Legea nr. 76/2002 si a alin.(2) din prezentul articol (dubla finantare)

O măsura de păstrare a stagiarului în activitate

S-a eliminat discriminarea dintre institutii

	36. 3
	Art.28. - Criteriile şi modul de acordare ale finanţării prevăzute la art. 27 alin. (1), din bugetul asigurărilor pentru şomaj, se stabilesc prin normele metodologice pentru aplicarea prevederilor prezentei legi.
	Art.29. - Criteriile şi modul de acordare a finanţării prevăzute la art. 28 alin. (1), din bugetul asigurărilor pentru şomaj, se stabilesc prin normele metodologice pentru aplicarea prevederilor prezentei legi.


	

	37. 3
	Capitolul VII

                  Dispoziţii finale
	Nemodificat


	

	38. 3
	Art.29.- Angajatorii care beneficiază de suma prevăzută la art. 27 alin. (1) sunt obligaţi să menţină raporturile de muncă ale stagiarilor pe perioada contractului de stagiu încheiat.


	Art.30. - Angajatorii care beneficiază de suma prevăzută la art. 28 alin. (1), sunt obligaţi să menţină raporturile de muncă ale stagiarilor pe perioada contractului de stagiu încheiat.


	

	39. 3
	Art.30. - În situatia în care contractul individual de muncă încetează, la initiativa angajatorului, anterior datei prevăzute în contractul de stagiu, acesta este obligat să restituie agentiei pentru ocuparea fortei de muncă judetene, respectiv a municipiului Bucuresti, sumele încasate de la bugetul asigurărilor pentru somaj pentru respectivul stagiar, plus dobânda de referintă a Băncii Nationale a României, în vigoare la data încetării raportului de muncă.


	Art.31. - nemodificat
	

	40. 3
	Art.31. – (1) Controlul respectării obligaţiei menţinerii contractului individual de muncă prevăzute la art. 29, se efectuează de către organele de control din cadrul agenţiilor pentru ocuparea forţei de muncă judeţene, respectiv a municipiului Bucureşti.

 (2) Agenţiile pentru ocuparea forţei de muncă judeţene, respectiv a municipiului Bucureşti au obligaţia de a constitui o bază de date cu beneficiarii acestui act normativ.


	Art.32– (1) Controlul respectării obligaţiei menţinerii contractului individual de muncă prevăzute la art. 30, se efectuează de către organele de control din cadrul agenţiilor pentru ocuparea forţei de muncă judeţene, respectiv a municipiului Bucureşti.

(2)nemodificat

Autor:comisia pentru muncă şi protecţie socială
	Corelarea cu articolelor cu cele articolele modificate

	41. 4
	Art.32. – Inspectorii de muncă au competenţa de a controla modul de încheiere, executare, modificare, suspendare şi încetare a contractului individual de muncă şi a contractului de stagiu, în condiţiile legii.


	Art.33. - nemodificat
	

	42. 4
	Art.33. –Ministerul Muncii, Familiei, Protecţiei Sociale şi Persoanelor Vârstnice, prin direcţia de specialitate, monitorizează modul de realizare a stagiilor pentru absolvenţii de învăţământ superior şi în colaborare cu partenerii sociali propune măsuri de îmbunătăţire a acestora, precum şi măsuri de adaptare a programelor de studii din învăţământul superior la cerinţele pieţei muncii.
	Art.34.-nemodificat

	

	43. 4
	Art.34. – (1) ) Constituie contravenţie şi se sancţionează cu amendă de la 1.000 lei la 2.000 lei, încălcarea dispoziţiilor prevăzute la art. 3 , art.4, art.11, art.14  alin. (1) si  (2),  art. 15, art. 16 art. 18  şi art. 21alin. (2).
(2) Constatarea contravenţiilor şi aplicarea sancţiunilor prevăzute la alin.(1) se fac de către inspectorii de muncă şi de către persoanele cu atribuţii de control din cadrul Ministerului Muncii, Familiei, Protecţiei Sociale şi Persoanelor Vârstnice.

 (3) Contravenţiilor prevăzute la alin. (1) le sunt aplicabile dispoziţiile Ordonanţei Guvernului nr.2/2001 privind regimul juridic al contravenţiilor, aprobată cu modificări şi completări prin Legea nr. 180/2002, cu modificările şi completările ulterioare.


	Art.35.- (1) Constituie contravenţie şi se sancţionează cu amendă de la 1.000 lei la 2.000 lei, încălcarea dispoziţiilor prevăzute la art. 4 alin. (2), art. 5 alin. (1) şi (2), art. 8 alin. (1) şi (3), art. 15 alin. (1) şi (2), art. 16, art.18 şi art. 21 alin. (2).

(2) nemodificat

(3)nemodificat


	Pentru corelarea cu noile modificări

	44. 4
	Art.35. – In termen de 90 de zile de la data publicării prezentei legi în Monitorul Oficial al României, Partea I, Ministerul Muncii, Familiei, Protecţiei Sociale şi Persoanelor Vârstnice elaborează şi supune spre aprobare Guvernului României normele metodologice pentru aplicarea prevederilor prezentei legi.


	Art.36. – (1) Prezenta lege intră în vigoare la 90 de zile de la data publicării în Monitorul Oficial al României, Partea I.

(2) În termen de 90 de zile de la data publicării prezentei legi în Monitorul Oficial al României, Partea I, Ministerul Muncii, Familiei, Protecţiei Sociale şi Persoanelor Vârstnice elaborează şi supune spre aprobare Guvernului României normele metodologice de aplicare a prezentei legi.


	Pentru respectarea normelor de tehnică legislativă

	45. 4
	Art.36. – Prezenta lege intră în vigoare în termen de 90 de zile de la data publicării în Monitorul Oficial al României, Partea I.


	Se elimină
	Textul a fost preluat ca alin.(1) la articolul precedent


II. Amendamente respinse

În cursul dezbaterilor, Comisia a respins următoarele amendamente:
	Nr.

Ctr.
	Text iniţial
	Amendamentul propus şi
autorul acestuia
	Motivarea amendamentelor

	1.
	Art. 1 –.........

(2) Scopul efectuării stagiului este asigurarea tranziţiei  absolvenţilor de învăţământ superior de la sistemul de  educaţie la piaţa muncii, de a consolida competenţele şi abilităţile profesionale pentru adaptarea la cerinţele practice şi exigenţele locului de muncă şi pentru o mai rapidă integrare în muncă, precum şi de dobândire de experienţă şi vechime în muncă şi, după caz, în specialitate.

	D-l deputat Karoly Kerekes propune reformularea alin(2) de la articolul 1 , după cum urmează:
„Art. 1-...............

 (2) Scopul efectuării stagiului este asigurarea tranziţiei  absolvenţilor de învăţământ superior de la sistemul de  educaţie la piaţa muncii, de a consolida competenţele şi abilităţile profesionale pentru adaptarea la cerinţele practice şi exigenţele locului de muncă şi pentru o mai rapidă integrare în muncă, precum şi de dobândire de experienţă şi vechime în specialitate.”
	Argumente pentru adoptare: Termenul „vechime în muncă” nu mai este uzual.
Argumente pentru respingere:perioada lucrată de stagiar constituie vechime în muncă cât şi în specialitate

	2.
	Art. 4 -.................

 (3) Desfăşurarea activităţii mentorului se include în programul normal de lucru al acestuia
	D-l deputat Karoly Kerekes propune reformularea alin(3) de la articolul 4 , după cum urmează:

„Art. 4 –.........

(3) Desfăşurarea activităţii mentorului se include în programul normal de lucru al acestuia, cu retribuţie în plus pentru activitatea de mentorat.”
	Argumente pentru adoptare: Mentorul, pe lângă atribuţiile prevăzute în fişa postului, va avea atribuţii şi răspunderi suplimentare (coordonarea, supravegherea stagiarului/mai multor stagiari, efectuarea raportului de evaluare etc.), încadrate în programul normal de lucru, fără ca proiectul de lege să prevadă retribuirea suplimentară.
Argumente pentru respingere: Mentorul poate coordona activitatea stagiarului în cadrul programului normal de muncă , iar pentru răspunderile suplimentare avute poate negocia cu angajatorul o plată suplimentară.

	3.
	Art. 13 -.......

 (2) Promovarea evaluării se finalizează cu un certificat semnat de mentor şi angajator, în acest caz perioada de stagiu constituind vechime în specialitate.
	D-l deputat Karoly Kerekes propune reformularea alin(2) de la articolul 13 , după cum urmează:

„Art. 13 -...

(2) Promovarea evaluării se finalizează cu un certificat semnat de mentor şi angajator, în acest caz perioada de stagiu constituind vechime în specialitate şi se recunoaşte ca perioadă de probă.”
	Argumente pentru adoptare: Stagiarul nu mai este necesar să efectueze perioada de probă după promovarea celor 6 luni de stagiu la acelaşi angajator pentru acelaşi post.
Argumente pentru respingere:perioada de probă este definită separat  în Codul muncii  

	4.
	Art. 27 - .........

(5) În situaţia în care, după încetarea contractului de stagiu, la iniţiativa angajatorului, încetează şi contractul individual de muncă, acesta nu mai poate beneficia de aceeaşi măsură de stimulare a ocupării forţei de muncă prevăzută de lege.  
	D-l deputat Karoly Kerekes propune reformularea alin(5) de la articolul 27, după cum urmează:

„Art. 27 - ...........

 (5) În situaţia în care, după încetarea contractului de stagiu, la iniţiativa angajatorului, încetează şi contractul individual de muncă, acesta nu mai poate beneficia de aceeaşi măsură de stimulare a ocupării forţei de muncă prevăzută de lege, cu excepţia cazului când încetarea contractului individual de muncă a intervenit pentru motive care ţin de persoana stagiarului.  „
	Argumente pentru adoptare:
Drepturile angajatorului nu pot fi restrânse pentru faptele săvârşite de stagiar.

A se vedea art. 61 Codul Muncii
Argumente pentru respingere:trebuie încurajat angajatorul să păstreze stagiarul în activitate



PREŞEDINTE,







SECRETAR,


Florin Iordache







Mihăiţă Găină

Întocmit,

Expert parlamentar Adriana Breazu

